b"\n_START_ARTICLE_\nLampredotto\n_START_SECTION_\nCaracter\xc3\xadstiques\n_START_PARAGRAPH_\nEl lampredotto consta d'una part prima, la gala, i una part m\xc3\xa9s grassa anomenada Spannocchia. La gala, formada pels plecs de la mucosa de l'est\xc3\xb3mac interior, es caracteritza per petites crestes de color porpra i gust fort. La Spannocchia, part carnosa, t\xc3\xa9 un color m\xc3\xa9s clar i un gust delicat. El lampredotto deu el seu nom a la llamprea, i evoca la forma d'aquesta anguila, molt abundant en les aig\xc3\xbces de l'Arno.\n_START_SECTION_\nPreparaci\xc3\xb3\n_START_PARAGRAPH_\nEs cuina durant llarg temps en aigua amb el tom\xc3\xa0quet, la ceba, el julivert i l'api. Es pot menjar bullit i condimentat amb salsa verda que \xc3\xa9s la manera m\xc3\xa9s generalitzada entre els florentins, o tallar en petits trossos com farciment d'un entrep\xc3\xa0 tosc\xc3\xa0 salat, el semelle, la part superior del qual acostuma a amarar-se en el brou de la seva cocci\xc3\xb3. Molt popular a les parades  dels lampredottai \xc3\xa9s tamb\xc3\xa9 la versi\xc3\xb3 al zimino sard, o en humit, amb verdura de fulles verdes, remolatxa en general."